Þriðjudaginn 16. október 2016 kl 12:00 var haldinn fundur stjórnar Samtakanna ‘ 78 í húsnæði samtakanna að Suðurgötu 3 í Reykjavík . Fundinn sátu : María Helga Guðmundsdóttir formaður , Kitty Anderson alþjóðafulltrúi , Álfur Birkir Bjarnason meðstjórnandi , Unnsteinn Jóhannsson varaformaður , Júlía Margrét Einarsdóttir ritari . Einnig sat fundinn Auður Magndís Auðardóttir framkvæmdastýra . Forföll boðaði : Benedikt Traustason gjaldkeri 1 . Fundargerð síðustu funda Dagskrárliður færður til næsta fundar Nú er Auður komin í 50% starf en samþykkt er á fundi að frá og með mánudeginum 10. október verður hún í 80% starfi hjá okkur og mun vinna 20% að Hinsegin handbók . Í næstu viku : María verður með viðtalstíma . Jafnréttisdagar eru að byrja hjá HÍ og Q félagið er með bæklinga . Nú er í gangi prentun nafnskírteina og svo fer að líða að því að Auður og Kitty fari til Kýpur . Guðmunda hittir Fríðu brátt á fundi um húsnæðismálin . Við eigum fund við bókara á fimmtudag í næstu viku og þá munu María , Auður og Benedikt hitta hana til að skerpa á starfinu og semja verklýsingu . Álfur mun klára í næstu viku að fá póst frá öllu starfsfólki og sjálfboðaliðum , myndir og stutta lýsingu og setja inn á vefinn . Fjárhagsáætlun er rædd . Lagt er til að haft verði samband við bókara strax og hún beðin um að senda okkur drög að fjárhagsáætlun sem fyrst . Unnsteinn og Kitty leggja til að framkvæmdastjóri fái aðgang að bókhaldskerfi félagsins sem er samþykkt . Til að geta gert fjárhagsáætlunina þarf Auður að komast yfir fjárhagsáætlun síðasta árs frá Guðrúnu . Við þurfum að fá fjárhagsáætlunina fyrir næsta ár tímanlega , helst a.m.k. þremur vikum fyrir 17. nóv . Auður mun senda Guðrúnu póst þess efnis . 4 . Ég er ég myndböndin Nokkur myndbandanna eru ekki farin út , m.a. trans-myndbandið þar sem einn einstaklingur í myndbandinu dró sig úr verkefninu . Við þurfum að skoða hvað er hægt að gera til að klippa þann einstakling út úr myndbandinu . Ákveðið er að halda áfram að setja myndböndin út á næstunni , en geyma trans-myndbandið þar til síðar þar sem þörf er á að vinna það frekar . Kitty leggur til að myndböndunum verði einnig hlaðið upp á YouTube . 5 . Lokaundirbúningur félagsfundar Unnsteinn og María leggja til að María hefji fundinn á að kynna starfsáætlun stjórnar og leiti eftir tillögum frá fundargestum . Unnsteinn mun kynna nefndarstörfin og framboðin í nefndirnar . Sumir hafa boðið sig fram sem ekki komast á fundinn . Ekki verður kosið í nefndirnar en öllum áhugasömum gefinn kostur á að sitja í þeim . Þegar frágengið er hverjir verða í hvaða hóp mun hver hópur setjast saman og ræða málin . Við munum hvetja alla fundargesti til að taka þátt í vinnu með einhverjum hópi . Nú þegar hafa borist sex framboð í nefndir , tvö í starfshóp um málefni hinsegin eldri borgara , þrjú í lagabreytinganefnd , eitt í samstöðunefnd , eitt í stuðningshóp fyrir flóttafólk og hælisleitendur . Stjórnarmeðlimir hafa boðið sig fram í eftirfarandi nefndir : Júlía og Guðmunda munu sitja í félagsmálanefnd , Benedikt í hinsegin eldri borgara , Kitty í flóttafólk og hælisleitendur , María og Unnsteinn í samstöðunefnd og Álfur í lagabreytinganefnd . Eftir félagsfundinn mun Unnsteinn taka pásu til 29. október . Hann mun koma aftur í nóvember og verður innan handar , en á öðrum vettvangi mun hann draga sig í hlé . 6 . Fræðsla / samtal við frambjóðendur til Alþingis Komið hefur upp hugmynd að hafa fræðslu frá okkur og samtal við frambjóðendur til Alþingis . Best væri að sá viðburður færi fram tveimur vikum fyrir kosningar . María leggur til að við tökum hann um a.m.k. viku fyrir kosningar . Þetta á ekki að vera hugtakafræðsla heldur umræða um hvað fólk á löggjafarþingi getur gert til að styðja við baráttu hinsegin fólks . Auður leggur til að þetta verði bæði hugtakafræðsla sem og að leggja fram óskalista til stjórnvalda um hvað við myndum vilja að þau gerðu fyrir okkur . Auður leggur til að fundurinn fari fram 17. október því þá er hún enn ekki farin út . Fyrsta skrefið er að senda út póst til allra framboða og í framhaldi verður send út fréttatilkynning um málið .